NA GROBU ANTUNA MIHANOVIĆA

O blažen ti, kom tude mrijet se dalo,

Ja kliknuh tad i vijenac s krsta dignuh:

M i h a n o v i ć! mi zlato s groba sjalo.

Mihanoviću koljeno ja prignuh.

I bilo mi je srcu, ne znam kako,

Uskliktala je pjesmom moja duša

Kô davnu jeku moje srce sluša,

I kamenoga krsta kad se takoh,

Dozivali mi dolovi, visina:

Oj lijepa li je naša domovina!

Tu drijemaš ti sred gorskog zelen-gnijezda,

Ti velepjesni skromni stvoritelju;

Na dal'ki istok nosila te zvijezda, al amo svrati srca svoga želju.

Blagoslovljeno zlatno sunce da je na mlado jutro što me amo zvalo,

rajolike u ove gorske kraje, sred dolinice na to groblje malo!

Da nisam nikad znao molit Boga, da nikad suza ne orosi oka –

Tu morah molit srca iz duboka i proplakati nasred groblja toga;

Da, molio sam, plakô, divnoga gdje sina tu sveta, lijepa krije domovina.

August Šenoa